Kick-off: Studiju procesa digitalizācija
2026-05-11 14:00 - 16:00 (Europe/Helsinki)
Aicinām Jūsu augstākās izglītības iestādes pārstāvi piedalīties projekta “Studiju procesa digitalizācija” informatīvajā pasākumā, kurā tiks izskatītas Jūsu iestādes iesaistes iespējas projektā.
Kad? 2026. gada 11. maijā, plkst. 14.00–16.00
Kur? Rīgas Stradiņa Universitāte (RSU), Konsula iela 21, Rīga, 204. telpa (2. stāvs) un tiešsaistē: Microsoft Teams
Reģistrācija: ŠEIT līdz 2026. gada 8. maijam, plkst. 12.00
Par projektu
Projekta mērķis ir modernizēt studiju vadības sistēmas un procesus, nodrošināt studentcentrētu un elastīgu studiju vidi, kā arī paaugstināt Latvijas augstākās izglītības iestāžu konkurētspēju, ieviešot mūsdienīgus digitālos un koplietošanas risinājumus.
Projekta ietvaros tiks:

izveidots studiju vadības sistēmas koplietošanas risinājums;
izstrādāti atbalsta rīki studiju procesa digitalizācijai;
nodrošināta integrācija ar valsts datu sistēmām;
īstenota administratīvā personāla kompetenču pilnveide digitālās transformācijas jomā.

Projekta darba pakas
Pasākuma laikā tiks prezentētas visas septiņas darba pakas un katrai no tām būs iespēja pievienoties kā sadarbības partnerim:

WP01 — Kompetenču pilnveide
WP02 — Personas datu pārvaldība studējošo pētniecībā
WP03 — Studiju procesa novērtēšanas sistēma
WP04 — Studējošo prakšu pārvaldība
WP05 — Digitālo resursu un bibliotēku pārvaldība
WP06 — SIS bāzes funkcionalitāte (institūcijās)
WP07 — Koplietošanas reģistri

Aicinām katru AII izvērtēt, kurā darba pakā tā vēlas iesaistīties, un izvirzīt savu pārstāvi dalībai pasākumā un turpmākajai sadarbībai.
Projektu īsteno biedrība “Augstākās izglītības un zinātnes informācijas tehnoloģijas koplietošanas pakalpojumu centrs” sadarbībā ar Latvijas Universitāti, Rīgas Tehnisko universitāti, Rīgas Stradiņa universitāti un Latvijas Biozinātņu un tehnoloģiju universitāti.
Projekta kopējais finansējums ir 23 438 762 Euro, tai skaitā ESF+ finansējums – 19 922 947 Euro un valsts budžeta līdzfinansējums – 3 515 815 Euro apmērā.
Lūdzu, ņemiet vērā, ka informācija par pasākumu var tikt precizēta. Pasākums notiks latviešu valodā. Informējam, ka pasākums tiks fotografēts un filmēts. Piedaloties pasākumā, Jūs apliecināt savu piekrišanu, ka Augstākās izglītības un zinātnes informācijas tehnoloģiju koplietošanas pakalpojumu centram ir tiesības izmantot šos materiālus komunikācijas un dokumentēšanas vajadzībām.

Forward Together
2026-05-21
Aicinām Jūs pievienoties mūsu pirmajai kopīgajai konferencei, kurā pulcēs četras nozīmīgas nacionāla līmena iniciatīvas Latvijas zinātnes un augstākās izglītības digtālajā ekosistēmā:

Datu pārvaldība un datu kuratori*

* Atbalsts atvērtās zinātnes ieviešanai praksē, kā arī izveidoti risinājumi zinātnes datu koplietošanai un dalībai ES atvērtajā zinātnes mākonī

Zinātniskās darbības digitalizācija un dalība Eiropas Atvērtās zinātnes mākonī
Pētniecības informācijas vadības sistēma (PIVS)
Studiju procesa digitalizācija

Šī būs dinamiska, pilnas dienas konference, kurā:

starptautiski eksperti dalīsies pieredzē ar digitālu risinājumu izmantošanu un iespējām;
notiks paneļdiskusijas ar nozares praktiķiem un sadarbības partneriem;
piedāvāsim praktiskas darbnīcas, kur klātienē varēs iepazīt jaunās sistēmas un rīkus;
iepazīstināsim ar digitālajiem pakalpojumiem un risinājumiem, kas drīzumā kļūs par nozīmīgu atbalstu pētniekiem, universitātēm un visai zinātnes ekosistēmai.

Šie projekti veido vienotu stāstu par modernas un konkurētspējīgas zinātnes un izglītības nākotni Latvijā.
Aicinām Jūs uz pasākumu, kur kopā attīstīsim zināšanas, rīkus un sadarbību. Mēs ticam, ka lielākās pārmaiņas top tad, kad cilvēki satiekas, dalās pieredzē un skatās nākotnē vienā virzienā.

Pasākuma programmaReģistrējieties pasākumam šeit
